Folketinget - Europaudvalget
Christiansborg, den  6. juli 2006
I et kommende samråd ønskes en drøftelse af følgende spørgsmål:
Ad
EUU alm. del
V
Ministeren bedes i et kommende samråd redegøre for forløbet omkring en dansk ansøgning om ”ophugningsstøtte” til fjerkræbranchen på ca. 50 mio. kr., herunder hvorfor og på hvilket grundlag ministeren ændrede holdning fra, at landbrugets produktionsfonde skulle betale den nationale medfinansiering til at den pludselig delvis skal dækkes af statskassen.

I lyset af Kommissionens udmeldinger om, at Italiens støtte til fjerkræbranchen kan ses som ulovlig statsstøtte, bedes ministeren i et kommende samråd redegøre for, hvordan han vil sikre, at den danske ”ophugningsstøtte” til fjerkræbranchen på ca. 50 mio. kr. ikke bliver betragtet som ulovlig statsstøtte når statskassen medfinansierer støtten.

Spørgsmålet er stillet efter ønske af Mette Gjerskov (S).
P.u.v.
formand.
Elisabeth Arnold
Til 
fødevareministeren
Kopi til udenrigsministeren
Kopi til ombudsmanden